Ckant leve nolda (trutca ke Friedrich)

Ckant leve nolda ~ Hünengrab im Schnee (DE)

Ckant leve nolda ( germanavon Hünengrab im Schnee ) tir trutca lumkirafa gu 62 × 80 cm-, i puntalingeks keve stama skuyun gan Caspar David Friedrich germanaf lingesik bak 1807.

Bata trutca koe Neue Meister tcila koe Dresden koe Germana re ( 2018 ) tigir.

 Pimtara 
Grabom va ckant tice kesi vawale baroy aal kaatoer. Nolda va patectoy besar isen aal tid toiskaf.

Trutca va kristevafa is zolkevafa lecuca aflar. Aal is aala gu leca ke ekesuca ke blira is abrotciuca is kruldesuca zo torigiyid. Baerdafi mikaci, ton ferefe tadle dem aaltum bak Savsugal, gu birga is kotavesa miga zo gesiayad ise zo torigiyid da tiyid merotuzani. Nelkaf aal kaatoeyen koe bat lingeks ke Friedrich nuvelad da va guazafa gama mbi gabeyed. Baroy aal aname raporek va baroya intagamda ke Golgotha ba gamdaytara va Yesus Kristos kimbad, is va  rapornaboxa lize aldo zo kotawayar. Lingeks va duna ke savsafe raporafe tcalute dere aflar, i va po ke persa acagisa va zivotc is empayana is tulivayana vols ceneyena, is dure blisa isti fentugal.

 Dere rupec 

 Stragela 

|style="vertical-align: top;"|

|}
Ckant leve nolda (trutca ke Friedrich)
Ckant leve nolda (trutca ke Friedrich)